

 **REPUBLIKA HRVATSKA**

**KRAPINSKO – ZAGORSKA ŽUPANIJA**

OPĆINA HUM NA SUTLI

 OPĆINSKI NAČELNIK

 KLASA: 100-01/21-01/1

 URBROJ: 2214/02-03-21-1

 Hum na Sutli, 05. siječnja 2021.

Na temelju članka 10. stavka 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08., 61/11., 4/18 i 112/19 ) i članka 47. Statuta Općine Hum na Sutli („Službeni glasnik Krapinsko-zagorske županije“ broj 11/13 i 7/18), općinski načelnik Općine Hum na Sutli donio je

**PLAN PRIJEMA U SLUŽBU ZA 2021. GODINU**

**Članak 1.**

Ovim Planom prijema u službu u Jedinstveni upravni odjel Općine Hum na Sutli (dalje u tekstu: Plan prijema) utvrđuje se prijem službenika i namještenika u Jedinstveni upravni odjel Općine Hum na Sutli tijekom 2021. godine.

**Članak 2.**

Planom se utvrđuje broj službenika i namještenika prema Pravilniku o unutarnjem redu Jedinstvenog upravnog odjela Općine Hum na Sutli, stvarno stanje popunjenosti radnih mjesta u Jedinstvenom upravnom odjelu Općine Hum na Sutli na dan 01. siječnja 2021. godine i potreban broj službenika i namještenika na neodređeno vrijeme za 2021. godinu, potreban broj službenika i namještenika na određeno vrijeme za 2021. godinu te potreban broj vježbenika za 2021. godinu.

**Članak 3.**

Utvrđuje se da je u Jedinstvenom upravnom odjelu Općine Hum na Sutli prema Pravilniku sistematizirano 8 radnih mjesta od kojih je popunjeno 6 radnih mjesta, od kojih je pet službenica i jedna namještenica.

**Članak 4.**

Utvrđuje se da je u Jedinstvenom upravnom odjelu Općine Hum na Sutli nepopunjeno radno mjesto:

- Viši stručni referent za društvene djelatnosti,

Utvrđuje se da je u Jedinstvenom upravnom odjelu Općine Hum na Sutli nepopunjena radno mjesto od 01. veljače 2021. godine:

- Viši stručni suradnik za EU projekte, informiranje i odnose s javnošću

**Članak 5.**

Tijekom 2021. godine planira se prijem u službu na neodređeno vrijeme:

* Viši stručni suradnik za EU projekte, informiranje i odnose s javnošću**,**
* Viši stručni referent za društvene djelatnosti.

**Članak 6.**

Ovaj Plan stupa na snagu danom donošenja, a objaviti će se „Službenom glasniku Krapinsko zagorske županije“.

 **OPĆINSKI NAČELNIK**

**Zvonko Jutriša, dipl.ing.stroj.**